SVIดึงสถาบันไทยเทศดันหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — SVI ทนเห็นหุ้นถูกไม่ได้ โรดโชว์สถาบันทั้งในต่างประเทศเชิญชวนให้มาถือหุ้น 1015% ชูจุดเด่นทั้งกำไรโตมาก ปันผลงาม หุ้นยังจะขึ้นอีกเยอะ
นายพงษ์ศักดิ์ โล่ห์ทองคำ ประธานเจ้าหน้าที่บริหาร บริษัท เอสวีไอ (SVI) เปิดเผยว่า บริษัทได้มอบหมายให้บริษัทหลักทรัพย์ทิสโก้ทำหน้าที่เป็นผู้เชิญกองทุนในประเทศ และพาบริษัทจดทะเบียนไปโรดโชว์ต่างประเทศ เพื่อเชิญชวนให้กองทุนในประเทศและนักลงทุนต่างประเทศเข้ามาถือหุ้นรวมสัดส่วน 1015% เพื่อสร้างความสมดุลและมั่นคงของกลุ่มผู้ถือหุ้น
ปัจจุบันโครงสร้างผู้ถือหุ้น SVI ถือโดยบริษัท เอ็มเอฟจี โซลูชั่น สัดส่วน 62.94% และอีก 37% เป็นผู้ถือหุ้นรายย่อยซึ่งถือหุ้นรายละไม่เกิน 1 ล้านหุ้น 
“กองทุนอาจจะเข้ามาซื้อหุ้นในกระดาน และทางเอ็มเอฟจี อาจจะแบ่งหุ้นออกมาขายส่วนหนึ่ง ซึ่งหากกองทุนเข้ามาแล้ว ต่างชาติก็น่าจะลงทุนมากขึ้น”
ส่วนเด่นสำคัญของบริษัทคือ จ่ายปันผลดี ผลดำเนินงานขยายตัวสูง และราคาหุ้นต่ำมาก พี/อีเพียง 5.1 เท่าเท่านั้น ซึ่งเชื่อว่าราคาหุ้นจะดีขึ้นหลังกองทุนเฮชแอนด์คิวขายหุ้นออกไปทั้งหมด
สำหรับรายได้ในปีนี้คาดว่าจะทำได้ประมาณ 8,250 ล้านบาท โตขึ้น 30% จาก 6,486 ล้านบาทในปีที่ผ่านมา เนื่องจากอุตสาหกรรมอิเล็กทรอนิกส์ฟื้นตัวเร็ว และโรงงานเอสวีไอ 3 เริ่มผลิต คาดว่าจะสามารถรักษาอัตรากำไรสุทธิระดับ 9% ไว้ได้ 
ทั้งนี้ การลงทุนคาดใช้เงินประมาณ 350 ล้านบาท เพิ่มขึ้นอย่างมากจากปี 2552 ที่ลงทุนเพียง 47 ล้านบาทเท่านั้น